Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 103

19. § A Szolgálati Szabályzat 108. pontja helyébe a következő rendelkezés lép: „108. A dandár (ezred) logisztikai főnök kötelességei: — részt vesz a készenléti tervek kidolgozásában, kidolgozza a készenlét fokozása logisztikai követelményeit, a szakállomány és a szakalegységek felkészítésének irányelveit, a békeállapotból háborús helyzetbe való áttérés logisztikai támogatásának általános feladatait; — részt vesz a dandár (ezred) kiképzési tervének, az alegységek harcászati, szakharcászati gyakorlatai terveinek kidolgozásában, a logisztikai támogatás feladatai végrehajtásának tervezésében; — ismerje a katonai szervezet általános anyagi-technikai helyzetét, javaslatokat dolgoz ki a technikai eszközök és anyagok felhasználására; — tervezi és szervezi a szakmai alárendeltségébe tartozó állomány felkészítését, a szakállomány kiképzését, összehangolja a szakalegységek szakmai felkészítését; — ismerje a dandár (ezred) technikai eszközeit és anyagait, üzemeltetésük, üzemben tartásuk, készletezésük, felhasználásuk és az anyagellátás szabályait; — parancsnoki követelmények alapján részt vesz az alegységek üzemeltetési fegyelmének, az alegységszintű technikai kiszolgálások végrehajtásának, a létesítmények, technikai eszközök és anyagok igénybevételi jogosságának ellenőrzésében; — szakterületén tervezi, szervezi, elemzi a személyi állomány élet- és szolgálati (munka) körülményeinek javítására, illetve fenntartására irányuló tevékenységet és javaslatokat dolgoz ki a szükséges rendelkezések kiadására; — kidolgozza az anyagi-technikai létesítmények igénybevételének rendjét és szabályait; — javaslatot dolgoz ki a laktanya, illetve a helyőrség létesítményeinek, egyéb objektumainak elosztására; — ismerje a logisztikai támogatás, a gazdálkodás, a technikai eszközök és anyagok felhasználásának, igénybevételének, javításának, tárolásának és az objektumok üzemeltetésének szabályait, és javaslatot tesz a gazdaságos alkalmazásra; — részt vesz a gazdasági döntések előkészítésében, a fő feladatok meghatározásában és a végrehajtás ellenőrzésében; — ismerje a dandár (ezred) eszköz- és készlet-, valamint épület- és ingatlangazdálkodásának és -nyilvántartásának szakmai feladatait; — részt vesz a dandár (ezred) ellenőrzési tervének összeállításában és annak végrehajtásában.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes